Document ID: /roh_data/filtered/swiss_laws_in_ROHinterleaved.jsonl.gz/1240

This text was translated from EN into Rumantsch Grischun.

The Confederation and the Cantons shall, as a complement to personal responsibility and private initiative, endeavour to ensure that:a. every person has access to social security;b. every person has access to the health care that they require;c. families are protected and encouraged as communities of adults and children;d. every person who is fit to work can earn their living by working under fair conditions;e. any person seeking accommodation for themselves and their family can find suitable accommodation on reasonable terms;f. children and young people as well as persons of employable age can obtain an education and undergo basic and advanced training in accordance with their abilities;g. children and young people are encouraged to develop into independent and socially responsible people and are supported in their social, cultural and political integration and in leading healthy lives. The Confederation and Cantons shall endeavour to ensure that every person is protected against the economic consequences of old-age, invalidity, illness, accident, unemployment, maternity, being orphaned and being widowed. They shall endeavour to achieve these social objectives within the scope of their constitutional powers and the resources available to them. No direct right to state benefits may be established on the basis of these social objectives. Adopted by the popular vote on 13 Feb. 2022, in force since 13 Feb. 2022 (FedD of  1 Oct. 2021, FCD of 11 April 2022 – AS 2022 241; BBl 2019 6883; 2020 7049; 2021 2315; 2022 895).

Cumplettond la responsabladad persunala e l’iniziativa privata s’engaschan la Confederaziun ed ils chantuns per che:a. mintga persuna haja part da la segirezza sociala;b. mintga persuna obtegnia la tgira necessaria per sia sanadad;c. famiglias vegnian protegidas e promovidas sco cuminanzas da creschids ed uffants;d. persunas ablas da lavurar possian segirar lur existenza tras ina lavur ch’ellas exequeschan sut cundiziuns commensuradas;e. persunas che tschertgan abitaziuns possian chattar per els e per lur famiglia in’abitaziun adattada per cundiziuns acceptablas;f. uffants e giuvenils sco er persunas en la vegliadetgna da lavur possian giudair ina scolaziun ed instrucziun sco er ina furmaziun supplementara tenor lur abilitads;g. uffants e giuvenils vegnian promovids en lur svilup a persunas independentas e socialmain responsablas e vegnian sustegnids en lur integraziun sociala, culturala e politica sco er per che lur sanadad vegnia promovida. La Confederaziun ed ils chantuns s’engaschan che mintga persuna saja assicurada cunter las consequenzas economicas da vegliadetgna, invaliditad, malsogna, accident, dischoccupaziun, maternitad, dal daventar orfen, vaiv u vaiva. Els sa stentan da cuntanscher las finamiras socialas en il rom da lur cumpetenzas constituziunalas e da lur meds disponibels. Da las finamiras socialas na pon ins betg deducir dretgs directs da prestaziuns dal stadi. Acceptà en la votaziun dal pievel dals 13 da favr. 2022, en vigur dapi ils 13 da favr. 2022 (COF dal 1. d’oct. 2021, COCF dals 11 d’avr. 2022 – AS 2022 241; BBl 2019 6883; 2020 7049; 2021 2315; 2022 895).